**Obrazac za IROP**

**Učenik/ca, razred i odjeljenje:** *IX*

**Škola:** *JU OŠ “21. maj” Podgorica*

**Period realizacije:** *drugo polugođe školske 2018-19. godine*

**Roditelji/staratelji:**

**Smetnja/teškoća u razvoju đeteta i ključne preporuke Komisije:**

|  |
| --- |
| Senzorne smetnje – autizamPotrebno je raditi prilagođavanje u nastavi. Posebno u predmetnim programima koji zahtijevaju apstrahovanje. Upravo tu **omogućiti povezivanje sa bukvalnom životnom upotrebom, potom slikovne prikaze, materijal koji je instruktivnog karaktera.Potrebno je unaprijed dati okvir očekivanja, precizirati što će se dešavati, što slijedi, koliko traje.** Ovaj princip koristiti i kod prilagođavanja nastavnog procesa. Pokazati i demonstrirati očiglednu primjenu onoga što je nastavni sadržaj. S obzirom na razvojnu fazu predlaže se da mu se kroz društvene priče predstave situacije, promjene koje mu se dešavaju, očekivanja jer će na taj način ovladati sobom, poželjnim ponašanjem, usvojiti dozvoljeno/nedozvoljeno. Razvijati mišljenje, koncentraciju i pažnju, podsticati pravila ponašanja, struktuiran rad, komunikaciju sa vršnjacima i odraslima. **Prilagoditi zahtjeve mogućnostima dječaka, davati duže vrijeme za rad, reducirati sadržaj, insistirati na suštini, provjeravati da li je učenik razumio zadatak, inicirati i podsticati redovno vježbanje kod kuće, zahtjeve zadavati postupno i polaziti od jednostavnog ka složenijem.Rad kontinuirano podsticati očiglednim primjerima i po modelu ponašanja.** Razvijati radne navike i odnos prema radu. Grafomotoriku razvijati i unapređivati u skladu sa mogućnostima dječaka. Iz učionice je neophodno redukovati i ukloniti sve što ometa pažnju i na stolu držati samo radni materijal. **Osigurati bezbjedan prostor, uslove da dobro čuje, mjesto u prvoj klupi. Klupa treba da je udaljena od prozora, oglasne table, svega što mu ometa pažnju. Usmjeravati pažnju na vrlo ciljane i konkretne sadržaje. Primjenjivati postupnost i istrajnost u radu. Neophodno je govoriti kratkim rečenicama, poruke propratiti odgovarajućom mimikom, gestovima, izrazom lica. Sve što se govori i radi treba ponavljati. Primjenjivati princip navođenja i dopunjavanja.** Kontinuirano podsticati i nagrađivati uložen trud u izradi zadataka i za uspješno praćenje instrukcija. Ohrabrivanjem raditi na prevazilaženju nesigurnosti i pojačavanju samopouzdanja. Obezbijediti podsticajnu radnu atmosferu. Pismeno i usmeno provjeravanje postignuća prilagoditi mogućnostima djeteta. Potrebno je češće provjeravanje naučenog u cilju zapamćivanja i vezivanja sadržaja za pažnju. **Materijal za čitanje i pisanje treba da budu kratki, jednostavni tekstovi, jasne i kratke rečenice sa najviše dvosložnih riječi, obavezno uvećan i boldovan tekst.** Materijal za čitanje da odgovara nivou djeteta, jednostavne rečenice koje su dječaku jasne i na osnovu kojih će uspjeti da razumije pročitano. Vrlo je korisno da blizu table stoji veliki poster sa slovima i slikama za svako slovo da bi se dijete lakše sjetilo pojedinih slova i trajno ih zapamtilo. **Zapisati važne poruke u učenikovu svesku.** Podsticati komunikaciju, interakciju, socio-emocionalne odnose. **Primjenjivati aktivnosti i učenje u grupi vršnjaka.** |

**Opis trenutnog funkcionisanja i potreba đeteta u odnosu na koje će se postaviti razvojni i obrazovni ciljevi i strategije rada** (*konkretne aktivnosti metode/oblici rada koje će se primijeniti)***za predviđeni vremenski period**

|  |  |  |
| --- | --- | --- |
|  | ***Sposobnosti, očuvani potencijali i vještine đeteta*** | ***Oblasti u kojima je đetetu potrebna podrška*** |
| *Sposobnosti učenja (pažnja, pamćenje, čitanje, pisanje, računanje...)* | Pažnju usmjerava i uspješno održava kada su zadaci primjereni njegovim mogućnostima. Ovladao je čitanjem i pisanjem ćiriličnim i latiničnim pismom, mada u posljednje vrijeme više koristi Latinicu.Piše štampanim slovima. Sklon je da prilikom čitanja i pisanja slova zamjenjuje sličnima po obliku. Kratak, jednostavan tekst djelimično razumije. Računa uz pomoć crteža, konkretnog materijala, kalkulatora. Ima jake vizuelne funkcije, te se u radu najviše treba služiti tim putem. Zainteresovan je za rad na kompjuteru. | U učionici ga udaljiti od stvari koje mu ometaju pažnju. Omogućiti vizuelnu podršku, jasno predstavljenu, bez suvišnih detalja. Isticati ključne informacije, koje treba da upamti. Potrebno je podsticati komunikaciju pisanim putem i samostalnost prilikom čitanja i razumijevanja teksta. Koristiti jednostavne rečenice, tekstove, zadatke u vidu povezivanja, dopunjavanja. Potrebno je uvećati font u pisanom materijalu. |
| *Vještine komunikacije* | Služi se verbalnom komunikacijom usmenim putem, dok pisanim putem otežano. Odgovara na pitanja i povremeno ih postavlja. Spontano komentariše dešavanja koja opaža. | Komunikacija u učionici se pokazuje otežanom. Kada ne razumije pitanje, ili ne zna odgovor, sklon je da ponavlja ono što je čuo. Potrebno je pokušati preformulisati pitanje. Ima teškoće da formuliše verbalni iskaz, pa može djelovati da riječi koje izgovara nisu u svrsi komunikacije. Uvijek probati naći značenje njegovih riječi i razlog zbog kojeg ih izgovara. Obraćati mu se direktno, kratkim i jasnim rečenicama, gledajući ga u oči. |
| *Socijalne vještine (uključujući ponašanje i sl.)* | Voli da bude u društvu, nije sklon osamljivanju. Sa svojim odjeljenjem se bez nadzora odraslih kreće unutar i oko škole. Uočava nečije odsustvo i postavlja pitanja o tome. Voli igre, ali ne uspijeva da slijedi pravila. | Pojedina socijalna pravila koja želimo da usvoji, ponavljati u vidu jasne tvrdnje (npr. “U školi ne trčimo hodnicima”). Pospješivati interakciju sa vršnjacima radom u paru, grupnim radom. Kad god je moguće, podršku asistenta zamijeniti vršnjačkom podrškom. |
| *Motoričke vještine (fina i krupna motorika, kretanje)* | Samostalno se kreće u školi i školskom dvorištu. Trči, skače, igra se loptom, izvodi vježbe imitacijom i na verbalni nalog. Fina motorika je izdiferencirana. | Koordinacija pokreta je slabija. Davati mu zadatke u kojima se zahtijevaju usmjereni pokreti, manipulacija predmetima i sl. |
| Pomagala[[1]](#footnote-1) koja učenik/ca treba da koristi, prilagođavanje prostora/uslova... |

***Ciljevi i strategije rada s djetetom: muzička kultura* Nastavnik-ca: Aleksandra Mijušković**

|  |  |  |
| --- | --- | --- |
| ***Cilj predmetnoga programa usaglašen sa sposobnostima i potrebama đeteta[[2]](#footnote-2)*** | ***Precizno navesti konkretne aktivnosti / metode / oblike rada[[3]](#footnote-3) kojima se postiže postavljeni razvojni i obrazovni cilj*** | ***Način i postupci kojima će se sprovesti praćenje, provjera i vrednovanje postignuća (razvojnog i obrazovnog)[[4]](#footnote-4)*** |
| -Razvijanje sposobnosti učenja: zapažanja i povezivanja kroz vizuelne zadatke | -Grupiše instrumente na slikama prema izgledu i načinu sviranja-Zapisuje njihova imena-Uočava instrumente u orkestru -Na audio-vizuelnim zapisima prepoznaje instrumente koje je prepoznao na slikama | Vrednuje se prepoznavanje muzičkih instrumenata |
| -Razvijanje samopouzdanja kroz grupno muziciranje-Podsticanje motoričkih vještina kroz ritmičke zadatke | -Sluša vokalno-insrumentalno izvođenje pjesme-Prati pokrete svojih drugara-Improvizuje ritmički aranžman (u grupi) na instrumentu po izboru (dlanovima,štapićima, zvečkama ili pokretima tijela...) | Vrednuje se učešće u grupnom muziciranju |

|  |
| --- |
| ***Članovi tima koji pružaju podršku, opis ulogai zaduženja[[5]](#footnote-5)*** |
| Direktorica:Formira tim za izradu IROP-a. Organizuje timske sastanke i prati realizaciju IROP-a. Vodi računa o ispunjenju preporuka o prilagođavanju prostora, nabavci didaktičkih sredstava, pomagala... |
| Nastavnik-ca:Priprema individualizovane zadatke i radni materijal za svaki čas. Daje uputstva asistentu i često obilazi učenika da isprati njegov rad. U komunikaciji je sa roditeljima i defektologicom, izvještava ih o postignućima, predlaže mjere podrške. Prati, provjerava i vrednuje postignuća učenika na nastavi. |
| Defektološkinja: Izvodi defektološki tretmanjednom nedjeljno. Podstiče razvoj socijalnih vještina, komunikaciju, funkcionalno čitanje i pisanje. Na zahtjev nastavnika-ce, daje prijedloge prilagođavanja određenih sadržaja i pomaže u pripremi radnog materijala. Povremeno dolazi na nastavu radi praćenja rada učenika. U komunikaciji je sa roditeljima i nastavnikom-com, izvještava ih o postignućima i predlaže mjere podrške. |
| Psihološkinja:Učestvuje u timskim sastancima i na osnovu izvještavanja nastavnice predlaže moguće dalje strategije u cilju osnaživanja i razvijanja potencijala djeteta. Prati grupnu dinamiku u razredu i u saradnji sa nastavnicom (po potrebi) realizuje aktivnosti u cilju boljeg razumijevanja i prihvatanja. Po potrebi pruža psihološku podršku učeniku i roditeljima. |
| Pedagoškinja:Učestvuje na timskim sastancima, gdje procjenjuje adekvatnost ciljeva i strategija, učestvuje u procjeni i vrednovanju postignuća, savjetuje nastavnike i roditelje. |
| Roditelj/staratelj:Ponavljaju gradivo sa učenikom kod kuće i to slične zadatke onima koje radi na času. Na timskim sastancima i u međuvremenu iznose svoja zapažanja o postignućima i predlažu mjere podrške. |
| Asistent:Sa učenikom je od 1. do kraja 5. časa. Radi po instrukcijama nastavnika-ce. Konsultuje se sa defektologicom o odgovarajućem pristupu. Kad god je moguće, dopušta da učenik radi samostalno. Tokom velikog odmora, podstiče učenika da bude sa vršnjacima. Prisustvuje timskim sastancima. |

***Datum: \_\_\_\_\_\_\_\_\_\_\_***

***Potpis: \_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_***

1. tehničko-tehnološkiielektronskiuređaji, medicinsko-protektivnespraveipomagala, obučeni psi vodičiipomagači, drugevrstesavremenihpredmetaiuređajakoji u najvećojmogućojmjeriomogućavajuiolakšavajunastavniproces, samostalanživotismatraju se integralnimdijelomosobekojaihkoristi [↑](#footnote-ref-1)
2. Viđi opis trenutnog funkcionisanja i potreba đeteta [↑](#footnote-ref-2)
3. U skladu s ovim se izrađuje radni/edukativni i materijal za provjeru znanja i vrednovanje postignuća [↑](#footnote-ref-3)
4. Saglasno aktivnostima / metodama / oblicima rada [↑](#footnote-ref-4)
5. Upravaškole, nastavnici (razrednenastave, odjeljenjskistarješina, predmetninastavnici),pedagog/škinja, psiholog/škinja, defektolog/škinja(školski,resursnogcentra,članmobilnogtima), roditelji/staratelji [↑](#footnote-ref-5)